Efrayim Katsir

Efrayim Katsir (ka Efraim Katzir ja Ephraim Katzir; heebrea אפרים קציר; sünninimi Efroim Katšalski (vene Эфроим Качальский); 16. mai 1916 Kiiev, Venemaa Keisririik – 30. mai 2009 Reẖovot, Iisrael) oli Iisraeli biofüüsik ja vasakpoolne poliitik, neljas Iisraeli president (aastatel 1973–1978).

1922. aastal sõitis tema perekond Poolasse. 1925. aastal immigreerus koos perega Palestiinasse, mis tol ajal oli Briti mandaadi all.

Katsir on lõpetanud Jeruusalemma Heebrea Ülikooli keemia ja bioloogia erialadel. Ta sai doktorikraadi 1941. aastal. Oli üks Weizmanni Teadusliku Instituudi rajajaid (1949).

1972. aastal muutis ta perekonnanime Katšalskist Katsiriks.

Tunnustus
1966 – valiti USA Rahvusliku Teaduste Akadeemia välisliikmeks
1976 – valiti Ameerika Filosoofiaseltsi välisliikmeks
1977 – valiti Londoni Kuningliku Seltsi välisliikmeks
1985 – Jaapani auhind

Isiklikku
Oli abielus Poolas sündinud Ninaga, kes oli inglise keele õpetaja (suri 1986. aastal). Neil oli kaks tütart, Nurit (suri lapseeas) ja Irit (sooritas enesetapu), ja üks poeg (matemaatikaprofessor).

Efrayim Katsir oli keemiaprofessor Aharon Katsiri vend, kelle tapsid 1972. aastal jaapani terroristid.

 Välislingid 
Efrayim Katsiri elulugu Iisraeli välisministeeriumi veebilehel (inglise keeles)

Kategooria:Iisraeli presidendid
Kategooria:Iisraeli teadlased
Kategooria:Jeruusalemma heebrea ülikooli vilistlased
Kategooria:Londoni Kuningliku Seltsi liikmed
Kategooria:Sündinud 1916
Kategooria:Surnud 2009